**Pifa piedzīvojumi**

(Skan dziesmas pavadījums “Par Parīzi”)

**Teicējs** : “Iepazīstieties – tas ir Pifs! Pārsteidzoši gudrs suns – viņš prot staigāt uz pakaļkājām, sarunāties un pat lasīt grāmatas. Neslēpšu, ka Pifs ir rakaris un delveris, taču viņam ir lāga sirds. Pifs nekad nedara pāri vārgākajam un mazākajam.

Lūk, arī Pifa saimnieks – tēvocis Cēzars. Bet sieva un dēls viņu mīļi sauc par Tontonu. Arī Pifs viņu dēvē tāpat. Tontona sieva ir krustmāte Agate. Viņa itin bieži lūdz Pifu piepalīdzēt saimniekošanā. Dudū, uzticams Pifa draugs un blēņu līdzdalībnieks. Viņš ir Agates un Cēzara dēls.

Lūk, melnais runcis Herkuless. Kašķīgs un kauslīgs kaķis. Bet, pagaidām nestāstīšu kā viņš sadzīvo ar Pifu. Drīz to redzēsiet!”

(Dziesma **“Par Parīzi”**) “Veļas diena”

**Teicējs** : “Šodien ir lielā veļas diena. Krustmāte Agate pagalmā izžauj veļu”

**Agate** : “Sargā, acu nenolaidis. Nevienu nelaid klāt! Saprati, Pif!?”

**Pifs** : “Labi, labi!”

(krustmāte Agate aiziet. Pifs kādu laiciņu garlaicīgi sargā veļu un tad sāk žāvāties. Pēc laiciņa aizmieg. Ielavās Herkuless ar kaķēniem. Apskata apkārtni. Herkuless sastāda visus rindiņā un pats iejūtas diriģenta lomā)

**Herkuless** : “Klusumu, klusumu! Sākam dziedāt mūsu “Saldumu himnu”

(dziesma **“Saldumu himna”**) 1.klases ansamblis

(uz dziesmas beigām sāk mosties Pifs un sāk skaļi riet)

**Herkuless** : “Kuš! Tu neredzi, mums ir mēģinājums, jo šovakar ir koncerts. Tur, zem tiem logiem” ( rāda tālumā)

“Saproti! Nevajag traucēt!”

**Pifs** (sašutis) : “Nu ka vācies prom ar visu savu orķestri!” (iet klāt un gaiņā visus kaķēnus)